open-index/open-wikipedia-markdown huggingface dataset:
பஞ்சாக்ரி அருவி மற்றும் ஆற்றல் பூங்கா

**பஞ்சாக்ரி அருவி மற்றும் ஆற்றல் பூங்கா (Banjhakri Falls and Energy Park)** என்பது இந்தியாவின் சிக்கிம் மாநிலம் கேங்டாக் அருகில் உள்ள பொழுதுபோக்கு மையம் மற்றும் சுற்றுலாத் தலம் ஆகும். பூங்காவில் உள்ள சிலைகளும் காட்சிப்பொருட்களும் இந்த அருவியினைச் சுற்றியுள்ள குகைகளில் வாழும் ஆவிகளை வணங்கும் பான் ஜாக்ரி அல்லது பாரம்பரிய மருத்துவரான ஷாமானிக் குணப்படுத்துபவர்களைக் குறிப்பதாக உள்ளது. இதில் *பான்* என்றால் "காடு" என்றும், ஜாக்ரி என்றால் "குணப்படுத்துபவர்" என்றும் பொருள்படுகிறது. 

இந்த பூங்கா காங்டாக்கிலிருந்து  தொலைவில் வடக்கு சிக்கிமின் தேசிய நெடுஞ்சாலை 31இல் இராணுவ முகாமிற்கு அடுத்து அடர்வனப் பரப்பில் அமைந்துள்ளது.

## அமைப்பு
பஞ்சாக்ரி அருவியானது உயரமான இடத்தில் உள்ள ஊற்றுகளிலிருந்து தோன்றிய இயற்கையாக அமைந்த அருவி ஆகும். இதன் உயரம் சுமார்  ஆகும். இந்தப் பூங்கா  வனப்பகுதி அகற்றப்பட்டு உருவாக்கப்பட்டது. 2004ஆம் ஆண்டு செப்டம்பர் மாதம் 28ஆம் நாளன்று ரங்கா மடாலயத்திற்கு  சிக்கிம் முதல்வர் பவன் குமார் சாம்லிங் வருகை தந்தபோது நீர்வீழ்ச்சியைப் பார்வையிட்டார். அச்சமயம் இந்த தீம் பார்க் கருத்தானது உருவாக்கப்பட்டது. பாரம்பரிய ஷாமானிக் நம்பிக்கைகளில் மக்களின் ஆர்வத்தைப் புதுப்பிக்க அவர் விரும்பினார். எனவே குடிமக்களிடமிருந்து பூங்காவிற்கான கருப்பொருள்களைப் பரிந்துரைக்க அழைப்பு விடுவிக்கப்பட்டது. இதன் விளைவாக சிக்கிம் மக்களின் ஷாமானிக் மரபுகளைக் கொண்டாடும் விதமாக இந்த பூங்கா உருவாக்கப்பட்டது.

பார்வையாளர்களைக் கவரும் விதமாகப் பூங்காவின் செயற்கையாக உருவாக்கப்பட்ட ஏரியின் நடுவில் டிராகன்-கேசிபாசு ஒன்று வடிவமைக்கப்பட்டுள்ளது. *ஜாக்ரியின்* சிலைகள்; மற்றும் சிக்கிமின் லியாம் லைமே, மங்பாஸ் மற்றும் லெப்சா மக்களின் மூதாதையர்களின் சிலைகள் வடிவமைக்கப்பட்டு காட்சிப்படுத்தப்பட்டுள்ளன.   ஜாக்ரி, போங்திங், பெடங்பா, மற்றும் பிஜுவா ஆகியோரின் சிற்பங்கள் அறைகளில் வைக்கப்பட்டுள்ளன. நடைபாதை பாதைகள் மற்றும் நடைபாலங்கள் முதலியன அர்டெசியா,  அலங்கார மரங்கள் மற்றும் மலர்களால்  (ஏசர், போய் செட்டியா *(மண்டியிட்ட அழகான),* *கமேலியா*, *ஆஞ்சலிகா ,* *கைட்ரன்சியா*, மற்றும் *டெபுசினினே)*அலங்கரிக்கப்பட்டுள்ளது.

பூங்கா முழுவதும் கேசிபாசு அமைக்கப்பட்டுள்ளது. சிக்கிம் கிராமப்புற எரிசக்தி மேம்பாட்டு முகமையால் (SREDA) புதுப்பிக்கத்தக்க ஆற்றல் குறித்த காட்சிகளைக் கொண்ட அருங்காட்சியம் நிறுவப்பட்டுப் பராமரிக்கப்படுகிறது.  சூரிய நீர் படுத்திகள், சூரிய சக்தியில் இயங்கும் வாகனம், எரிசக்தி டிரம்ஸ் உள்ளிட்ட பல புதுப்பித்தல் ஆற்றல்  பற்றிய கண்காட்சிகளையும் இங்குக் காணலாம்.  இந்த பூங்காவில் சூரிய சக்தியால் இயங்கும் விளக்குகள் அமைக்கப்பட்டுள்ளன.

## மேற்கோள்கள்

பகுப்பு:இந்தியப் பூங்காக்கள்
பகுப்பு:Coordinates on Wikidata
பகுப்பு:அருவிகள்
பகுப்பு:சிக்கிம்
வங்காள தொண்டர் படை

**வங்காள தொண்டர் படை** (Bengal Volunteers) என்பது இந்தியாவின் பிரித்தானிய ஆட்சிக்கு எதிரான ஒரு மறைமுகப் புரட்சிகர குழுவாகும். இக்குழு 1928 இல் துவங்கியதிலிருந்து இந்தியா சுதந்திரம்  பெறும் வரை செயல்பட்டது .

## ஆரம்பம்
இந்திய தேசிய காங்கிரசின் 1928 கொல்கத்தா அமர்வின் போது சுபாஷ் சந்திரபோஸ் தன்னார்வலர்களின் குழுவை ஏற்பாடு செய்தார். இந்த குழு வங்காள தொண்டர் படை என்று பெயரிடப்பட்டது.  மேலும், மேஜர் சத்ய குப்தா தலைமையில் இருந்தது. சுபாஷ் சந்திரபோஸ் தானே பொது அதிகாரியாக இருந்தார்.  காங்கிரசின் கொல்கத்தா அமர்வு முடிந்ததும், வங்காள தொண்டர் படையினர் தங்கள் நடவடிக்கைகளைத் தொடர்ந்தனர். விரைவில், இது ஒரு செயலில் புரட்சிகர சங்கமாக மாற்றப்பட்டது.

## செயல்பாடுகளும் குறிப்பிடத்தக்க உறுப்பினர்களும்
வங்காள தொண்டர் படை 1930 களின் முற்பகுதியில் 'ஆபரேஷன் ஃப்ரீடம்' என்பதை தொடங்க முடிவு செய்தனர். முதன்மையாக வங்காளத்தின் வெவ்வேறு சிறைகளில் காவல் துறையினரின் அடக்குமுறைக்கு எதிர்ப்பு தெரிவித்தனர்.

ஆகத்து 1930 இல், டாக்காவில் உள்ள மருத்துவ பள்ளி மருத்துவமனையில் சேர்ந்திருந்த காவல்துறை தலைமை இயக்குநர் லோமான் என்பவரைக் கொல்ல புரட்சிகர குழு திட்டமிட்டது. ஆகத்து 29, 1930 அன்று, மருத்துவப் பள்ளியின் மாணவராக இருந்த பெனாய் பாசு, ஒரு பாரம்பரிய வங்காள உடையில் சாதாரணமாக உடையணிந்து, பாதுகாப்பை மீறி, நெருங்கிய இடத்தில் துப்பாக்கிச் சூடு நடத்தினார். லோமன் உடனடியாக இறந்தார். காவல் கண்காணிபாளர் ஹோட்சன் படுகாயமடைந்தார். பின்னர் பெனாய் பாசு டாக்காவிலிருந்து கொல்கத்தாவுக்கு தப்பிக்க முடிந்தது.

சிறைகளில் உள்ள கைதிகளை மிருகத்தனமாக நடத்துவதற்கு  சிறைச்சாலைத் தலைமை இயக்குநர் லெப்டினன்ட் கேர் என்.எஸ் சிம்ப்சன் அடுத்த இலக்கானார். கொல்கத்தாவில் உள்ள டல்ஹெளசி சதுக்கத்தில் உள்ள செயலக கட்டிடம் - எழுத்தாளர்கள் கட்டிடம் மீது தாக்குதல் நடத்துவதன் மூலம் அவரைக் கொல்ல மட்டுமல்லாமல், பிரித்தானிய அதிகாரப்பூர்வ வட்டாரங்களைத் தாக்கவும் புரட்சியாளர்கள் முடிவு செய்தனர்.

திசம்பர் 8, 1930 அன்று, பெனாய் பாசு, தினேஷ் குப்தா மற்றும் பாதல் குப்தா ஆகியோர் ஐரோப்பிய உடையில் உடையணிந்து எழுத்தாளர்கள் கட்டிடத்திற்குள் நுழைந்து சிம்ப்சனை சுட்டுக் கொன்றனர்.சுபாஷ் சந்திர போஸை சிறையில் தாக்கிய பிரித்தானிய ஐஜியை சுட்டுக்கொன்ற மூன்று இந்தியர்களின் தியாக வரலாறு

பிரித்தானிய காவலர்கள் துப்பாக்கிச் சூடு நடத்தத் தொடங்கினர். மூன்று இளம் புரட்சியாளர்களுக்கும் காவல்துறையினருக்கும் இடையில் ஒரு சிறிய துப்பாக்கிச் சண்டை நடந்தது. திவினம், பிரெண்டிஸ், நெல்சன் உள்ளிட்ட சில அதிகாரிகள் துப்பாக்கிச் சூட்டின் போது காயமடைந்தனர்.

விரைவில் காவலர்கள் இவர்களை சூழ்ந்தனர். இருப்பினும், மூவரும் தாங்கள் கைது செய்யப்படுவதை  விரும்பவில்லை. பாதல் பொட்டாசியம் சயனைடை எடுத்துக் கொண்டார். அதே நேரத்தில் பெனாய் மற்றும் தினேஷ் தங்களது சொந்த துப்பாக்கியால் சுட்டுக் கொண்டனர். பாதல் சம்பவ இடத்திலேயே இறந்தார். பெனாய் மருத்துவமனைக்கு கொண்டு செல்லப்பட்டார். அங்கு அவர் திசம்பர் 13, 1930 அன்று இறந்தார். ஆபத்தான காயத்திலிருந்து தினேஷ் உயிர் தப்பினார். அவர் குற்றம் சாட்டப்பட்டு விசாரணையின் முடிவில் எதிர்ப்பு நடவடிக்கைகள் மற்றும் கொலைக்காக தூக்கிலிடப்பட்டார்.

இவர்களைத் தவிர, 1930 களில் இந்திய சுதந்திரம் வரை வங்காள தொண்டர்களின் உறுப்பினர்கள் தீவிரமாக இருந்தனர், பிரித்தானிய இராச்சிய ஆட்சியிலிருந்து இந்தியாவை விடுவிப்பதற்கான காரணத்திற்காக தங்களை அர்ப்பணித்தனர்.

## குறிப்புகள்

பகுப்பு:இந்திய விடுதலைப் போராட்டம்
ந. பூலாம்பட்டி

**ந. பூலாம்பட்டி** (*N. Poolampatty*) என்பது இந்தியா, தமிழ்நாடு மாநிலம், திருச்சிராப்பள்ளி மாவட்டம், மணப்பாறை வட்டத்தில் உள்ள ஓர் ஊராகும்.

## அமைவிடம்
இவ்வூர் மணப்பாறையிலிருந்து வடமேற்கில் சுமார் 14 கி.மீ தொலைவில் உள்ளது.

## ஊர் - பெயர்க் காரணம்
ந. பூலாம்பட்டி என்னும் சொல்லில் "ந" என்னும் எழுத்து **நல்லதம்பி** என்பவரைக் குறிக்கும். இவர்தான் இந்த ஊரை உருவாக்கியவர் என்றும், இவ்வூரில் முதன் முதலில் குடியேறியவர் என்றும் வாய்மொழி தகவல்கள் மூலம் அறியமுடிகிறது.

பூலாச்செடிகள் அதிகம் இருப்பதால் இவ்வூர் பூலாம்பட்டி என அழைக்கப்படுகிறது.

## ஊரிலுள்ள வசதிகள்
* நூலகம், 
* புனித ஜான் தொடக்கப்பள்ளி
* அரசு மேனிலைப் பள்ளி
* இந்தியன் வங்கி
* அஞ்சல் அலுவலகம்
* சமுதாயக்கூடம்
* கூட்டுறவு வங்கி
* அரசு கால்நடை மருத்துவமனை, 
* புனித ஸ்நாபக அருளப்பர் திருமண மண்டபம், 
* புனித ஸ்நாபக அருளப்பர் ஆலயம்
* இ சேவை மையம் 
* கிரிக்கெட் மைதானம்
* மின்சார அலுவலகம்

## தொழில்கள்
ஆசிரியர்கள் அதிகம் உள்ள ஊர். வேளாண்மை (நெல், சோளம், கடலை, கம்பு, சிறுதானியங்கள் மற்றும் காய்கறிகள்) இவ்வூரில் முதல்நிலைத் தொழிலாகும். தொழிலாளர்கள் அதிகம் உள்ள ஊர்.

## திருவிழாக்கள்
*ஆண்டுதோறும் சூன் 24 ஆம் தேதி அன்று புனித ஸ்நாபக அருளப்பர் தேர்த்திருவிழா வெகு விமர்சையாக நடைபெறுகின்றது. 

* ஆண்டுதோறும் புரட்டாசி மாதத்தில் வரும் 3-வது வியாழக்கிழமையன்று மாலையில் நல்லதம்பி ஐயா கல்லறைத் திருவிழா சமபந்தி அன்னதானத்தோடு நடைபெறுகின்றது.

## மேற்கோள்கள்

பகுப்பு:திருச்சிராப்பள்ளி மாவட்டத்திலுள்ள கிராமங்கள்
கோவிந்தராசன் பத்மநாபன்

**கோவிந்தராசன் பத்மநாபன்** (**Govindarajan Padmanaban)**(பிறப்பு 20 மார்ச் 1938, சென்னை) என்பார் இந்திய உயிர்வேதியியலாளர் மற்றும் உயிரி தொழில்நுட்பவியலாளர் ஆவார். இவர் இந்திய அறிவியல் கழகத்தின் (ஐ.ஐ.எஸ்.சி) முன்னாள் இயக்குநராக இருந்தார். தற்போது ஐ.ஐ.எஸ்.சி.யில் உயிர் வேதியியல் துறையில் கெளரவ பேராசிரியராக பணியாற்றுகிறார். இவருக்கு அறிவியல் துறையில் ஆற்றிய வாழ்நாள் சாதனைகளுக்காக இந்திய அரசால் 2024 ஆம் ஆண்டில் முதன் முதலாக வழங்கப்படுகின்ற விஞ்யான் ரத்னா விருது வழங்கப்பட்டுள்ளது.

## ஆரம்பகால வாழ்க்கை மற்றும் கல்வி
பத்மநாபன் பொறியாளர்களின் குடும்பத்தினைச் சார்ந்தவர். இவர் தமிழ்நாட்டின் தஞ்சாவூர் மாவட்டத்தைச் சேர்ந்தவர். ஆனால் பெங்களூரில் குடியேறினார். பெங்களூரில் பள்ளிப்படிப்பை முடித்த பின்னர், பொறியியல் கல்லூரியில் சேர்ந்தார். பொறியியலில் அதிக ஆர்வமின்மை காரணமாகச் சென்னையில் உள்ள மாநிலக் கல்லூரியில் வேதியியலில் இளங்கலை பட்டம் பெற்றார். புது தில்லியில் உள்ள இந்திய வேளாண் ஆராய்ச்சி நிறுவனத்தில் மண் வேதியியலில் முதுகலைப் படிப்பையும், முனைவர் பட்ட ஆய்வினை 1966இல் பெங்களூரில் உள்ள இந்திய அறிவியல் கழகத்தில் ( ஐ.ஐ.எஸ்.சி ) உயிர் வேதியியலில் பெற்றார்.

## ஆராய்ச்சி
தனது ஆராய்ச்சியின் ஆரம்ப ஆண்டுகளில், இவர் கல்லீரலில் யூகாரியோடிக் மரபணுக்களின் வரிவடிவாக்க ஒழுங்குமுறையில் பணியாற்றினார். செல்களின் செயல்முறைகளில் பன்முகப் பங்கைத் தெளிவுபடுத்துவதில் ஆர்வம் காட்டினார். இவரது ஆய்வுக் குழுவினர் மலேரியா ஒட்டுண்ணியில் உள்ள ஹீம்-உயிரி உற்பத்தி வழி அமைவில் மருந்தின் தாக்கம் குறித்து ஆய்வு மேற்கொண்டனர். தடுப்பூசி வளர்ச்சியிலும் இவர் ஆர்வம் காட்டியுள்ளார். இவர்கள் குர்குமினின் மலேரியா எதிர்ப்புத் தன்மை மற்றும் கூட்டுச் சிகிச்சையில் இதன் செயல்திறனை ஆராய்ந்ததில் 2004ஆம் ஆண்டு வெற்றிபெற்றனர்.

## விருதுகள்

* அறிவியல் மற்றும் தொழில்நுட்பத்திற்கான சாந்தி ஸ்வரூப் பட்நகர் பரிசு (1983) &#x5B; *[[விக்கிப்பீடியா:சான்று தேவை|<span title="This claim needs references to reliable sources. (July 2018)">மேற்கோள் தேவை</span>]]* &#x5D;&#x5B; *[[விக்கிப்பீடியா:சான்று தேவை|<span title="This claim needs references to reliable sources. (July 2018)">மேற்கோள் தேவை</span>]]* &#x5D;
* பத்மஸ்ரீ (1991) 
* பத்ம பூஷண் (2003) 
* தேசிய மருத்துவ அறிவியல் அகாடமியின் தேர்ந்தெடுக்கப்பட்ட பெல்லோஷிப் 
* விஞ்ஞான ரத்னா விருது (2024)

## மேற்கோள்கள்

* 
* Search Results for author Padmanaban G on PubMed.

## வெளி இணைப்புகள்

பகுப்பு:பத்மசிறீ விருது பெற்ற அறிவியலாளர்கள்
பகுப்பு:இந்திய உயிர்வேதியியலாளர்கள்
பகுப்பு:1938 பிறப்புகள்
பகுப்பு:வாழும் மக்கள்
பகுப்பு:மாநிலக் கல்லூரி மேனாள் மாணவர்கள்
இராசன் சங்கரநாராயணன்

**இராசன் சங்கரநாராயணன்** (Rajan Sankaranarayanan) என்பார் இந்திய உயிரியலாளர். இவர் சென்னையில் பிறந்தார். ஐதராபாத்தில் உள்ள செல்லுலார் மற்றும் மூலக்கூறு உயிரியல் மையத்தில் உயிரியல் அமைப்பு ஆய்வுக் குழுத் தலைவராகப் பதவி வகிக்கிறார்.

இவருக்கு 2011ஆம் ஆண்டில், உயிரியல் அறிவியல் பிரிவில் இந்தியாவின் மிக உயர்ந்த அறிவியல் விருதான சாந்தி ஸ்வரூப் பட்நகர் பரிசு  வழங்கப்பட்டது. இவர் திறன்மிக்க பணி மேம்பாட்டுக்கான தேசிய உயிரி அறிவியல் விருதையும் பெற்றவர்.

## மேற்கோள்கள்

பகுப்பு:வாழும் மக்கள்
பகுப்பு:இந்திய உயிர்வேதியியலாளர்கள்
பகுப்பு:சாந்தி ஸ்வரூப் பட்நாகர் விருது பெற்றவர்கள்
இராணுவப் பொறியியல் கல்லூரி, புனே

**இராணுவப் பொறியியல் கல்லூரி** (**College of Military Engineering** (**CME**) இந்தியாவின் மகாராட்டிரா மாநிலத்தின் புனே நகரத்தின், கட்கி அருகே தபோடியில் 1943-இல் நிறுவப்பட்டது. இக்கல்லூரியில் படித்தவர்களை இந்திய இராணுவத்தின் பொறியியல் சேவைப் படையணி, இராணுவ தகவல் தொடர்பு படையணி மற்றும் இந்திய எல்லைச் சாலைகள் அமைப்பில் இணைத்துக் கொள்ளப்படுவர். இக்கல்லூரியில் பொறியியலில் 2 ஆண்டு பட்டயப் படிப்புகள், 4 ஆண்டு இளநிலை படிப்புகள், 2 ஆண்டு முதுநிலை படிப்புகள் நடத்தப்படுகிறது.முளா ஆற்றின் கரையில் அமைந்த இக்கல்லூரியில் வளாகம் 3,6000 ஏக்கர் பரப்பளவு கொண்டது.
இக்கல்லூரி வளாகத்தில் கேந்திரிய வித்தியலாயம், இராணுவப் பொதுப் பள்ளியும் அமைந்துள்ளது.

## படிப்புகள்
### இளநிலை & பட்டயப் படிப்புகள்
* 4 ஆண்டு கட்டிடப் பொறியியல், இயந்திரவியல், மின்சார & மின்னணு படிப்புகள்
* 4 ஆண்டு மின்சாரம் & இயந்திரவியல் பொறியில் படிப்புகள்
* 4 ஆண்டு தகவல் தொடர்பு பொறியியல் படிப்புகள்
* 2 ஆண்டு பொறியியல் பட்டயப் படிப்புகள்
### முதுநிலை படிப்புகள்
* 2 ஆண்டு கட்டமைப்பு பொறியியல் மற்றும் ஆற்றல் அமைப்புகள் (எம் டெக்)  படிப்பு

## மேற்கோள்கள்

## வெளி இணைப்புகள்
* College of Military Engineering, Pune webpage at Indian Army website
* College of Military Engineering, Pune at Bharat Rakshak

பகுப்பு:இந்தியாவில் இராணுவப் பயிற்சிக் கழகங்கள்
பகுப்பு:இந்திய படைத்துறை
பகுப்பு:புனே
பகுப்பு:இந்தியத் தரைப்படை
யோகிந்திர ரசுதோகி

**யோகேந்திர ரசுதோகி** (**Yogendra Rastogi)** என்பார் வட இந்தியாவின் தலைசிறந்த மிகவும் பிரபலமான நாட்காட்டி கலை ஓவியர்களில் ஒருவர்.  இந்து தெய்வங்களின் ஓவியங்களுக்காக இவர் புகழ்பெற்றவர். இவரது ஓவிய அரங்கம் உத்தரப்பிரதேசத்தில் உள்ள மீரட்டில் அமைந்துள்ளது. இவர் ஆகஸ்ட் 29, 2015 அன்று தனது 76 வயதில் காலமானார். 

## ஆரம்ப கால வாழ்க்கை
ரசுதோகி சுயமாகவே கலைகளை கற்ற கலைஞராக இருந்தார். வறுமை காரணமாக இவரால் கல்வியைத் தொடர முடியவில்லை. போதுமான வண்ணப்பூச்சு அல்லது காகிதத்தை வாங்க நிதி இல்லாத நிலையில், இவர் தனது ஓவியத் திறனை வளர்த்துக் கொண்டார். மூத்த மகனாகவும், குடும்பத்தினை கவனித்துக்கொள்ளும் முயற்சியில் மீரட்டில் அலங்காரம் மற்றும் கைவண்ணங்களை வரைவதற்குத் தொடங்கினார். 

இந்திய-சீனா போரின் போது இவர் வரைந்த சிறுவயது இராணுவ வீரன் ஓவியம் இவருக்குப் பெருமை தேடித்தந்தது. புகழ்பெற்ற நன்ஹா முன்னா ரஹி படத்தினையும் இவர் வரைந்தார். ரசுதோகின் அர்ப்பணிப்பான பணியின் காரணமாக இரண்டு அச்சகங்களை நிறுவும் அளவிற்கு முன்னேறினார்.
&#x5B; *[[விக்கிப்பீடியா:சான்று தேவை|<span title="This claim needs references to reliable sources. (March 2019)">மேற்கோள் தேவை</span>]]* &#x5D;

## மேற்கோள்கள்

பகுப்பு:இந்திய ஓவியர்கள்
ரமா கோவிந்தராஜன்

**ரமா கோவிந்தராஜன்** (Rama Govindarajan) பாய்ம இயக்கவியல் துறையில் நிபுணத்துவம் பெற்ற ஒரு இந்திய விஞ்ஞானி ஆவார். இவர் முன்னதாக, 1998-2012 முதல் வரை உள்ள காலத்தில்  ஜவஹர்லால் நேரு  மேம்பட்ட அறிவியல் ஆராய்ச்சிக்கான மையத்தின்   எந்திரவியல் பொறியியல் பிரிவிலு் பின்னர் டாட்டா அடிப்படை ஆராய்ச்சி கழகத்தில் பேராசிரியராகவும் பணிபுரிந்தார். மேலும், 2012 முதல் 2016 ஆம் ஆண்டு வரை பல்துறை அறிவியல் மையத்தில் பணிபுரிந்தார். தற்போது அவர்  பெங்களூரு சர்வதேச கருத்தியல் அறிவியல் மையத்தில் (ஐ.சி.டி.எஸ்) பேராசிரியராக பணியாற்றி வருகிறார். பேராசிரியர். கோவிந்தராஜன் 2007 ஆம் ஆண்டிற்கான சாந்தி ஸ்வரூப் பட்நகர் விருதைப் பெற்றவர்.

## கல்வி
1984 ஆம் ஆண்டில் இந்திய தொழில்நுட்பக் கழகம் புது தில்லியில் வேதியியல் பொறியியலில் இளங்கலைப் பட்டப்படிப்பை (பி.டெக்.) வெற்றிகரமாக நிறைவு செய்தார். 1986 ஆம் ஆண்டில் அமெரிக்காவின் பிலடெல்பியாவின் ட்ரெக்செல் பல்கலைக்கழகத்தில் வேதியியல் பொறியியலில் முதுகலைப் பட்டம் பெற்றார். அவரது முனைவர் பட்டம் (பி.எச்.டி) ஆய்வறிக்கையானது 1994 ஆம் ஆண்டில் இந்திய அறிவியல் கழகம் பெங்களூரில் இருந்து விண்வெளி பொறியியல் என்ற தலைப்பில் செய்யப்பட்டது ஆகும். 1994 ஆம் ஆண்டில் கலிபோர்னியா தொழில்நுட்பக் கழகத்தில் வானூர்தியியல் துறையில், முனைவர் ஆராய்ச்சிக்குப் பிந்தைய ஆய்வுப் பணியை மேற்கொண்டார்.

## தொழில்
பெங்களூரில் உள்ள தேசிய விண்வெளி ஆய்வகங்களின் கணக்கீட்டு மற்றும் தத்துவார்த்த திரவ இயக்கவியல் பிரிவில் அறிவியலாளராகத் தனது வாழ்க்கையைத் தொடங்கினார், மேலும் 1988 முதல் 1998 வரை ஒரு பத்தாண்டு காலம் அங்கு பணியாற்றினார். மேம்பட்ட அறிவியல் ஆராய்ச்சிக்கான ஜவஹர்லால் நேரு மையத்தில் ஆசிரிய உறுப்பினரான அவர் 1998 மற்றும் 2012 ஆண்டுகளுக்கு இடையில் அந்த நிலையில் பணியாற்றினார். 2012ஆம் ஆண்டு முதல், அவர் பல்துறை அறிவியல் மையத்தில் பேராசிரியராக இருந்தார். அவர் திரவ இயற்பியலின் நிபுணத்துவம் வாய்ந்த துறையில் ஏராளமான தொழில்நுட்ப ஆவணங்களை வெளியிட்டுள்ளார், மேலும் ஒரு சில புத்தகங்களையும் வெளியிட்டுள்ளார். அவரது முக்கிய ஆராய்ச்சி ஆர்வங்கள் உறுதியற்ற தன்மை மற்றும் வெட்டு பாய்வுகளின் கொந்தளிப்பு, இடைமுக ஓட்டங்களின் இயற்பியல் ஆகியவற்றுடன் தொடர்புடையது.

## விருதுகள்
இதுவரை அவர் பெற்ற பல விருதுகளில், மிகவும் குறிப்பிடத்தக்க விருதானது 2007 ஆம் ஆண்டிற்கான சாந்தி ஸ்வரூப் பட்நாகர் விருது ஆகும்.  "வெட்டு மற்றும் இணையாக இல்லாத ஓட்டங்கள், ஓட்டம் நுழைவு, கொந்தளிப்பான மாற்றம் மற்றும் சிறிய- அளவிலான ஹைட்ராலிக் தாவல்கள் ". 1987 ஆம் ஆண்டின் இளம் விஞ்ஞானி விருதும், தேசிய விண்வெளி ஆய்வகங்களால் வழங்கப்பட்ட 1996 ஆம் ஆண்டின் சிறந்த விஞ்ஞானி விருதும் அவருக்கு வழங்கப்பட்டது. 2004 ஆம் ஆண்டு சி.என்.ஆர்.ராவ் ஓரேஷன் விருதை ஜே.என்.சி.ஏ.எஸ்.ஆர் பெங்களூரில் பெற்றார்.

## மேற்கோள்கள்

பகுப்பு:இந்தியப் பெண் வேதியியலாளர்கள்
பகுப்பு:வாழும் மக்கள்
பகுப்பு:20-ஆம் நூற்றாண்டு இந்திய இயற்பியலாளர்கள்
ஹாதி சௌஆன் அல்-சுமைலி

**ஹாதி சௌஆன் அல்-சுமைலி** (  Hadi Soua'an Al-Somaily; பிறப்பு: 1976 ஆம் ஆண்டு டிசம்பர் 30) ஒரு சவூதி அரேபிய விளையாட்டு வீரர்.  சிட்னியில் நடைபெற்ற 2000 ஆம் ஆண்டு கோடைக்கால ஒலிம்பிக் விளையாட்டுப் போட்டிகளில், 400 மீட்டர் தடை ஓட்டப் போட்டியில் தனது தனிப்பட்ட சாதனையாக 47.53 வினாடிகளில் ஓடிப் பதிவு செய்தார். இந்த போட்டியில் அமெரிக்க ஓட்டக்காரர் ஏஞ்சலோ டெய்லர் 47.50 வினாடிகளில் பந்தய தூரத்தை ஓடிக்கடந்து தங்கப்பதக்கத்தை வென்றார். இதன் மூலம் ஒலிம்பிக் விளையாட்டுகளில் வெள்ளிப் பதக்கத்தை வென்ற முதல் சவுதி நாட்டினரானார்.

## போட்டி பதிவு

## குறிப்புகள்

* 

பகுப்பு:வாழும் மக்கள்
பகுப்பு:1976 பிறப்புகள்
பகுப்பு:சவூதி அரேபிய விளையாட்டு வீரர்கள்
காலித் அல்-தோசரி

**காலித் அல்-தோசரி** (பிறப்பு: 1972 ஆம் ஆண்டு ஆகஸ்ட் 11) ஓர் சவூதி அரேபிய டைக்குவாண்டோ பயிற்சியாளர். இவர் ஆண்கள் +80 கிலோ போட்டி பிரிவில் 2000 கோடைகால ஒலிம்பிக் போட்டியில் கலந்து கொண்டார். இவர் முதல் சுற்றில் தென் கொரியாவின் கிம் கியோங்-ஹுனால் தோற்கடிக்கப்பட்டார். பின்னர் வெண்கலப் பதக்கப் போட்டியில் பிரான்சின் பாஸ்கல் ஜென்டிலிடம் தோற்றதற்கு முன்பு, நிக்கராகுவாவின் கார்லோஸ் டெல்கடோ மற்றும் கொலம்பியாவின் மில்டன் காஸ்ட்ரோ ஆகியோரை தோற்கடித்தார். ஒலிம்பிக் திறப்பு விழாவில் சவூதி அரேபியாவின் தேசிய கொடி ஏந்தியவராகவும் அல்-தோசரி இருந்தார்.

## சாதனைகள்

## குறிப்புகள்

பகுப்பு:1972 பிறப்புகள்
பகுப்பு:வாழும் மக்கள்
பகுப்பு:சவூதி அரேபிய விளையாட்டு வீரர்கள்
முகம்மது அல்-குவைலிதி

**முஹம்மத் சல்மான் அல்-குவலிதி** (பிறப்பு 1981 ஆம் ஆண்டு ஜூன் 19 ) ஓர் சவூதி அரேபிய நீளம் தாண்டுதல் வீரர் ஆவார். இவரது தனிப்பட்ட சாதனையாக 8.48 மீட்டர் ஆகும். இது 2006ஆம் ஆண்டு ஜுலை பிரான்சின் சோட்டேவில்லே-லூஸ்-ரூவனில் அடையப்பட்டது. இதுவும் தற்போதைய ஆசிய சாதனையாகும் .

உலக அளவில், இவர் 2008 கோடைகால ஒலிம்பிக் மற்றும் 2010 ஆசிய விளையாட்டுப் போட்டிகளில் பங்கேற்றார். ஐ.ஏ.ஏ.எஃப் உலகக் கோப்பை மற்றும் ஐ.ஏ.ஏ.எஃப் உலக உள் சாம்பியன்ஷிப் போட்டிகளில் வெண்கலப் பதக்கங்களை வென்றார். மேலும் 2007 மற்றும் 2009 ஆம் ஆண்டுகளில் தடகளத்தில் நடந்த உலக சாம்பியன்ஷிப் போட்டிகளில் சவூதி அரேபியாவைப் பிரதிநிதித்துவப்படுத்தினார். மூன்று முறை ஆசிய சாம்பியனான இவர் 2004 மற்றும் 2008 ஆம் ஆண்டுகளில் நடந்த ஆசிய உள் தடகள சாம்பியன்ஷிப் போட்டிகளிலும், 2007 ஆசிய தடகள சாம்பியன்ஷிப்பிலும் வென்றார் .

இவருக்கு மெச்சவ்து பௌஹௌச்சே பயிற்சியாளராக உள்ளார்.

## சர்வதேச போட்டிகள்

## குறிப்புகள்

* 

பகுப்பு:வாழும் மக்கள்
பகுப்பு:1981 பிறப்புகள்
பகுப்பு:சவூதி அரேபிய விளையாட்டு வீரர்கள்
ஒலிம்பிக்கில் சவூதி அரேபியாவின் கொடியை ஏந்தி சென்றவர்களின் பட்டியல்

இது **ஒலிம்பிக்கில் சவுதி அரேபியாவை பிரதிநிதித்துவப்படுத்தி கொடி ஏந்தியவர்களின்** பட்டியல்**.** 

ஒலிம்பிக் போட்டிகளின் தொடக்க விழாவில் சவூதி அரேபியாவின் தேசிய கொடியை ஏந்தி சென்றவர்கள்.

## மேற்கோள்கள்

பகுப்பு:ஒலிம்பிக் போட்டிகளில் சவூதி அரேபியா
சுல்தான் அல்-தாவூதி

**சுல்தான் முபாரக் அல்-தாவூதி** (பிறப்பு 1985 ஆம் ஆண்டு மார்ச் 16) ஓர் சவூதி அரேபிய வட்டெறிதல் வீரர் ஆவார். இவர் பிஷாவில் பிறந்தார்.

இவரது தனிப்பட்ட சிறந்த சாதனையாக 2016 ஆம் ஆண்டு ஜூன் மாதம் பியால போட்லஸ்கா போட்டியில் 65.52 மீட்டர் எறிந்ததாகும். இவர் கோடை ஒலிம்பிக்கில் மூன்று முறை (2008, 2012, மற்றும் 2016) சவூதி அரேபியாவைப் பிரதிநிதித்துவப்படுத்தியுள்ளார். ஒவ்வொரு சந்தர்ப்பத்திலும் இறுதிப் போட்டி வரை சென்றதில்லை.

ஊக்கமருந்து பயன்படுத்தியதற்காக இரண்டு ஆண்டுகள் போட்டியில் கலந்துக்கொள்ள தடை விதிக்கப்பட்டது.

## குறிப்புகள்

பகுப்பு:வாழும் மக்கள்
பகுப்பு:1985 பிறப்புகள்
பகுப்பு:சவூதி அரேபிய விளையாட்டு வீரர்கள்
சுலைமான் ஹமாத்

**சுலைமான் ஹமாத்** (பிறப்பு 1994 ஆம் ஆண்டு மே 19) ஓர் சவூதி அரேபிய ஜூடோ வீரர் ஆவார். இவர் 2016 கோடைகால ஒலிம்பிக்கில் ஆண்கள் 66 கிலோ எடை பிரிவில் போட்டியிட்டார். இதில் இவர் இரண்டாவது சுற்றில் டவடோர்ஜின் டெமர்காலெக் இடம் தோல்வியுற்றார். ஒலிம்பிக் போட்டியின் நாடுகளின் அணிவகுப்பில் சவூதி அரேபியாவின் கொடி ஏந்தினார்.

## குறிப்புகள்

பகுப்பு:வாழும் மக்கள்
பகுப்பு:1994 பிறப்புகள்
பகுப்பு:சவூதி அரேபிய விளையாட்டு வீரர்கள்
திமிட்டர் இவனோவ் போபோவ்

**திமிட்டர் இவனோவ் போபோவ்** *(Dimitar Ivanov Popov)* பல்கேரியா நாட்டைச் சேர்ந்த கரிம வேதியியலாளர் ஆவார். 1894 ஆம் ஆண்டு அக்டோபர் மாதம் 13 ஆம் நாள் பிறந்த இவர் 1975 ஆம் ஆண்டு அக்டோபர் மாதம் 25 ஆம் நாள் வரை வாழ்ந்தார். பல்கேரிய அறிவியல் கழகத்தில் கல்வியாளராக இருந்தார்.
  
பேராசிரியர் தி. இவானோவ் இவரது குடும்பத்தின் பெயரான போபோவை விட தனது தந்தையின் பெயரான இவானோவ் என்ற பெயரால் நன்கு அறியப்படுகிறார்.

வேதியியல் வினையான இவானோவ் வினை  இவரது பெயரால் அழைக்கப்படுகிறது. 
## மேற்கோள்கள்

பகுப்பு:1894 பிறப்புகள்
பகுப்பு:1975 இறப்புகள்
பகுப்பு:கரிம வேதியியலாளர்கள்
பகுப்பு:பல்கேரிய வேதியியலாளர்கள்
அயோடோமுப்புளோரோயெத்திலீன்

**அயோடோமுப்புளோரோயெத்திலீன்** (*Iodotrifluoroethylene*) என்பது C2F3I என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். ஆலோ ஆல்கீன்கள் குழுவைச் சேர்ந்த சேர்மமான இது எளிதில் ஆவியாகக் கூடிய ஒரு நீர்மமாகும். முப்புளோரோ வினைல் இலித்தியத்தை அயோடினேற்றம் செய்து அயோடோமுப்புளோரோயெத்திலீனைத் தயாரிக்கலாம்.  
அயோடோமுப்புளோரோயெத்திலீனை புற ஊதா ஒளியின்கீழ் நைட்ரிக் ஆக்சைடுடன் சேர்த்து வினைபுரியச் செய்தால் தொகுப்பு வினை நிகழ்ந்து முப்புளோரோநைட்ரசோயெத்திலீன் உருவாகிறது. அயோடின் ஓர் உடன் விளைபொருளாகக் கிடைக்கிறது. 

:2  + 2 NO &rarr; 2  + 

## மேற்கோள்கள்


பகுப்பு:கரிம ஆலைடுகள்
அர்ச்தீப் சிங்

**அர்ச்தீப் சிங்** (*Arshdeep Singh*)(பிறப்பு: 5 பெப்ரவரி 1999) என்பவர் இந்திய துடுப்பாட்ட வீரர் ஆவார். இவர் 19 செப்டம்பர் 2018 அன்று 2018–19 விஜய் ஹசாரே கோப்பை பஞ்சாப் துடுப்பாட்ட அணிக்காக தனது பட்டியல் அ துடுப்பாட்டத்தில் அறிமுகமானார். 2018 வயதுக்குட்பட்ட 19 துடுப்பாட்ட உலகக் கோப்பைக்கான இந்திய அணியில் இடம் பெற்றார்.

திசம்பர் 2018-ல் 2019 இந்தியன் பிரீமியர் லீக்கிற்கான வீரர் ஏலத்தில் இவரை கிங்ஸ் லெவன் பஞ்சாப் அணிக்காக வாங்கியது. 16 ஏப்ரல் 2019 அன்று கிங்ஸ் லெவன் பஞ்சாபிற்காக தனது இருபது20 போட்டியில் அறிமுகமானார். 2019–20 ரஞ்சி கோப்பையில் பஞ்சாப் அணிக்காக 25 டிசம்பர் 2019 அன்று தனது முதல் தரப் போட்டியில் அறிமுகமானார்.

## மேற்கோள்கள்

## வெளி இணைப்புகள்
* 
*Arshdeep Singh Full Detail  at 

பகுப்பு:இந்தியத் துடுப்பாட்டக்காரர்கள்
பகுப்பு:வாழும் மக்கள்
பகுப்பு:1999 பிறப்புகள்
பர்ஹான்-உத்-தின் (இந்திய தேசிய ராணுவ அதிகாரி)

**பர்ஹான்-உத்-தின்** (Burhan-ud-Din) (1914-1996) இவர்,  பாக்கித்தானின் சித்ரால் பகுதியைச் சேர்ந்த இந்திய தேசிய இராணுவத்தின் மூத்த வீரராவார். இரண்டாம் உலகப் போரின்போது சுபாஷ் சந்திரபோஸின் கீழ் இந்திய தேசிய ராணுவத்தில் இவர் செய்த சேவையின் விளைவாக இவர் மிகவும் பிரபலமானார். 

பின்னர் இர் 1947-1948 ஆம் ஆண்டு இந்திய-பாக்கித்தான் போரில் சிலாஸில் பாக்கித்தான் இராணுவத்துடன் சித்ரால் சாரணர்களுடன் பணியாற்றினார்.  

## ஆரம்ப கால வாழ்க்கை
இவர் பெசாவரிலுள்ள இஸ்லாமியா கல்லூரியில் கல்வி பயின்றார். பின்னர் இந்திய தேசிய இராணுவக் கல்லூரியில் பயின்றார்.  

இராணுவ நுழைவுத் தேர்வில் தேர்ச்சி பெற்று தேராதூனில் உள்ள இந்திய ராணுவ கழகத்துக்குச் சென்றார். இவர் சூலை 15, 1936 இல் சிறப்பு பட்டியலில் இரண்டாவது லெப்டினெண்டாக நியமிக்கப்பட்டார். ஆகத்து 20, 1936 முதல் சென்னையிலுள்ள 1 வது படைப்பிரிவில் இணைக்கப்பட்டார்.  பின்னர் இவர் இந்திய இராணுவத்திற்காக ஏற்றுக்கொள்ளப்பட்டு, ஆகத்து 20, 1937 இல் 5 வது படைப்பிரிவு, 10 வது பலூச் ரெஜிமென்ட்டில் சேர்ந்தார். வடமேற்கு எல்லையில் பெசாவரில் நிறுத்தப்பட்டார். 

இரண்டாவது லெப்டினெண்டாக அவர் நியமிக்கப்பட்ட தேதி செப்டம்பர் 1, 1935 க்கு முந்தியது, மேலும் அவர் டிசம்பர் 1, 1937 இல் லெப்டினன்டாக பதவி உயர்வு பெற்றார்.

## மேற்கோள்கள்

பகுப்பு:1996 இறப்புகள்
பகுப்பு:1914 பிறப்புகள்
எஸ். ஏ. ஐயர்

**சுப்பையர் அப்பாதுரை ஐயர்** (Subbier Appadurai  Ayer)(1898 ஏப்ரல் 14 - 1980 ஏப்ரல் 1) இவர் சுபாஷ் சந்திரபோஸின் நாடு கடந்த இந்திய அரசாங்கத்தில் விளம்பரம் மற்றும் பிரச்சார அமைச்சராக இருந்தார். பின்னர் இந்திய தேசிய இராணுவத்தின்  விசாரணை .காலத்தில் ஒரு முக்கிய பாதுகாப்பு சாட்சியாக இருந்தார். இவர் இந்திய சுதந்திரக் கழகத்தில் சேருவதற்கு முன்பு நவம்பர் 1940 இல் ராய்ட்டர்ஸின் சிறப்பு நிருபராகப் பணியாற்ற பேங்காக் சென்றார். அக்டோபர் 1943 இல், இவர் புதிய நாடு கடந்த இந்திய அரசாங்கத்தில் விளம்பரம் மற்றும் பிரச்சார அமைச்சராக நியமிக்கப்பட்டார். 

வெற்றிகரமான நேச நாட்டு பர்மா முற்றுகையும், யன்கோனின் வீழ்ச்சியையும் தொடர்ந்து, இவர் மியான்மரிலிருந்து போஸுடனும், ஜான்சி படைப்பிரிவின் சுமார் 100 உறுப்பினர்களுடனும் பேங்காக்கிற்கும், பின்னர் சிங்கப்பூருக்கும் கால்நடையாக பின்வாங்கினார். யப்பான் சரணடைந்த பின்னர், போஸ் மற்றும் அவரது அரசாங்க அமைச்சரவையின் இரண்டு உறுப்பினர்களுடன் சேர்ந்து அறியப்படாத இடத்திற்கு சிங்கப்பூரை விட்டு வெளியேறினார். பார்மோசாவிலிருந்து பெயர் தெரியாத இடத்திற்கு சென்ற போஸின் கடைசி விமானத்தில், இவருக்கு இடமில்லை. ஆகத்து 17, 1945 இல் விமானம் விபத்துக்குள்ளானது.  மறுநாள் போஸ் இறந்தார். செங்கோட்டை வழக்குகளில் சாட்சியங்களை வழங்குவதற்காக 1945 நவம்பரில் டோக்கியோவிலிருந்து தில்லிக்குச் சென்று விசாரணையில் ஒரு முக்கிய பாதுகாப்பு சாட்சியானார். 1951 ஆம் ஆண்டில், இவர் இந்திய தேசிய இராணுவம் மற்றும் சுபாஸ் சந்திரபோஸ் ஆகியோரின் தனிப்பட்ட கணக்குகளை "அன்டோ ஹிம் எ சாட்சி: கிழக்கு ஆசியாவில் நேதாஜி சுபாஸ் சந்திரபோஸின் கதை, பம்பாய், 1951" என்று அழைத்தார். வெளிவிவகார அமைச்சகத்தின் கோப்பு எண் 25/4 / என்ஜிஓ - தொகுதி 1, இப்போது தேசிய ஆவணக்காப்பகத்தில் இரகசியமாக இருக்கிறது. தோக்கியோவில் உள்ள இந்திய சுதந்திர கழகத்தின் தலைவரான இவரும், முங்கா ராமமூர்த்தி ஆகியோர், தேசிய ராணுவத்துக்காகவும், இந்திய சுதந்திர கழகத்திற்காகவும் பொதுமக்கள் உதவியுடன் உருவாக்கிய போர் சூழலை நேதாஜி சுபாஸ் சந்திரபோஸ் உருவாக்கியதாக கோப்பில் குற்றம் சாட்டப்பட்டது.

## மேற்கோள்கள்

பகுப்பு:1980 இறப்புகள்
பகுப்பு:1898 பிறப்புகள்
ஆ. து. லோகநாதன்

மேஜர் ஜெனரல் **ஆர்காடு துரைசாமி லோகனாதன்**   (12 ஏப்ரல் 1888 - 9 மார்ச் 1949) இவர் இந்திய தேசிய இராணுவத்தின் அதிகாரியாகவும், சுதந்திர இந்திய அரசாங்கத்தில் அமைச்சராகவும் இந்திய தேசிய இராணுவத்தின் பிரதிநிதியாக இருந்தார். அந்தமான் தீவுகள்   மற்றும் பர்மாவுக்கான சுதந்திர இந்தியாவின் ஆளுநராகவும் இவர் சில காலம் பணியாற்றினார்.  

இவர்,மதராசு மருத்துவக் கல்லூரியில் மருத்துவ மாணவராக சேருவதற்கு முன்பு ஆர்.பி.என்.எம் பள்ளியிலும் பின்னர் பெங்களூரு மத்திய கல்லூரியிலும் பயின்றார், பின்னர் வெப்பமண்டல நோய்களின் மருத்துவராக லண்டனில் பயிற்சி பெற்றார்.

## வரலாறு
ஆகத்து 27, 1917 இல் இவர், இந்திய மருத்துவ சேவையில் ஒரு தற்காலிக பணியினைப் பெற்றார். பின்னர்,பதவி உயர்வு பெற்றார். இவர் மார்ச் 1, 1922 இல் இந்திய மருத்துவச் சேவையில் வழக்கமான பணிக்கு நியமிக்கப்பட்டார். இவர் 27 பிப்ரவரி 1929 இல் தளபதியாக பதவி உயர்வு பெற்றார்.   மேலும், முதலாம் உலகப் போரின்போது பணியாற்றினார்.

ஏப்ரல் 1940 திசம்பர் 15, 1939 இல் லீட்-கோல் பதவி உயர்வு பெற்றார். 

இரண்டாம் உலகப் போரின்போது, சிங்கப்பூரின் வீழ்ச்சியைத் தொடர்ந்து இவர் இந்திய தேசிய ராணுவத்தில் சேர்ந்தார். பிரித்தானிய ஆட்சியில் இருந்து இந்தியாவை விடுவிப்பதற்காக சுபாஷ் சந்திரபோஸின் கீழ் சுதந்திர அரசாங்கத்தில் சேர்ந்தார். அந்தமான் நிக்கோபார் தீவுகளின் இவர் ஆளுநராக நியமிக்கப்பட்டார்.

## குடும்பம்
இவர் சரோஜா என்பவரை மணந்தார். தம்பதியினருக்கு சம்பத், லலிதா , சுகுமார், மேனகா ஹேமலதா என்ற குழந்தைகள் இருந்தனர்.

## மரபு
முன்னாள் வாழ்க்கை மற்றும் பணியின் நினைவாக பெங்களூரின் எட்வர்ட் சாலை மேஜர் ஜெனரல் கி.பி. லோகனாதன் சாலை என்று அப்போதைய முதல்வர் எஸ்.எம் . 1980 களில் கன்னிங்ஹாம் அடுக்குமாடி குடியிருப்புகள் என்று அழைக்கப்படும் ஒரு கட்டிடத்திற்கு வழிவகுக்கும் வரை லோகனாதன் குடியிருப்பு ஒரு காலத்தில் நின்ற பாதை இதுதான்.

## மேற்கோள்கள்

## வெளி இணைப்புகள்
*The Provisional Government of Azad Hind , from the National Archives of Singapore.
*The last straw that broke the back of the British empire. From Yoruzubampo.
*Did you know Loganadan went to school here?. தி இந்து 26 February 2002.
பகுப்பு:1949 இறப்புகள்
பகுப்பு:1888 பிறப்புகள்
ப. வெ. ரா. ராவ்

**பட்டக்கல் வெங்கண்ண ராகவேந்திர ராவ்** என்பார் இந்திய அரசின் குடிமைப்பணி ஊழியர், எழுத்தாளர் மற்றும் இந்தியாவின் ஆறாவது பாதுகாப்பு செயலாளர் ஆவார். இவர் சீன-இந்தியப் போர் முடிவடைந்த நாளான 1962 நவம்பர் 21 அன்று பதவியேற்றார். இவர் ஏப்ரல் 3, 1965 வரை இந்த பதவியிலிருந்தார். *சுதந்திரத்தின் பின்னர் இந்தியாவின் பாதுகாப்பு கொள்கை மற்றும் அமைப்பு*,  *சறுக்கல் இல்லாமல் பாதுகாப்பு*  மற்றும் *ரெட் டேப் மற்றும் ஒயிட் கேப் ஆகிய* மூன்று புத்தகங்களை எழுதியுள்ளார்.  இவருக்கு இந்திய அரசு 1967ஆம் ஆண்டில் இந்தியாவின் இரண்டாவது மிக உயர்ந்த விருதான பத்ம விபூஷனை அவருக்கு வழங்கியது. 

## மேற்கோள்கள்

## மேலும் படிக்க

* 

## வெளி இணைப்புகள்

* 
* 
* 

பகுப்பு:இந்திய அரசியல் எழுத்தாளர்கள்
பகுப்பு:பத்ம விபூசண் விருது பெற்றவர்கள்
உல்காச் காந்தே

**உல்காச் காந்தே** (**Ulhas Gandhe** பிறப்பு: 5 அக்டோபர் 1974) ஓர் இந்திய முன்னாள் முதல் தரத் துடுப்பாட்ட வீரர் ஆவார். 2015–16 ரஞ்சி கோப்பை போட்டியில் நடுவராக செயல்பட்டார்.

## மேற்கோள்கள்

## வெளி இணைப்புகள்

*

பகுப்பு:இந்தியத் துடுப்பாட்ட நடுவர்கள்
பகுப்பு:இந்தியத் துடுப்பாட்டக்காரர்கள்
பகுப்பு:வாழும் மக்கள்
பகுப்பு:1974 பிறப்புகள்
அமோத் யாதவ்

**அமோத் யாதவ்** (**Amod Yadav)**(பிறப்பு 10 டிசம்பர் 2001) இந்திய துடுப்பாட்ட வீரர் ஆவார். இவர் முதல் தர துடுப்பாட்டத்தில் பீகார் அணிக்காக  ஜனவரி 27, 2020 அன்று 2019–20 ரஞ்சிக் கோப்பை துடுப்பாட்ட போட்டித் தொடரில் அறிமுகமானார்.

## குறிப்புகள்

## வெளி இணைப்புகள்

* Amod Yadav at ESPNcricinfo

பகுப்பு:இந்தியத் துடுப்பாட்டக்காரர்கள்
பகுப்பு:வாழும் மக்கள்
பகுப்பு:2001 பிறப்புகள்
கே. என். அனந்தபத்மநாபன்

கே.என்.அனந்தபத்மநாபன் **Karumanaseri Narayanaiyer Ananthapadmanabhan** (பிறப்பு: செப்டம்பர் 1969) ஒரு இந்திய முன்னாள் முதல் தரத் துடுப்பாட்ட வீரர் ஆவார்.  மாநிலத்தைச் சேர்ந்த கேரளா துடுப்பாட்ட அணி, தென் மண்டலம் மற்றும் இந்திய "ஏ" அணிளுக்காக விளையாடி உள்ளார். இவர் கேரள துடுப்பாட்ட அணியின் கேப்டனாக செயல்பட்டுள்ளார். மேலும் இந்திய உள்நாட்டு துடுப்பாட்டத்தில் மிகச்சிறந்த நேர்ச்சுழல் வீசுபவர்களில் ஒருவர் ஆவார். தற்ப்போது இவர் முதல் தரத் துடுப்பாட்டத்தில் நடுவராக செயல்படுகிறார். ரஞ்சி கேபப்பை மற்றும் இந்தியன் பிரீமியர் லீக் போட்டிகளிலும் நடுவராக செயல்படுகிறார்.. ஆகத்து 2020 இல் அனந்தபத்மநாபன் நடுவராக சிறப்பாக செயல்பட்டதன் காரணமாக பன்னாட்டு நடுவர்கள் குழுவுக்கு தேர்வு செய்யப்பட்டு பணியாற்றிவருகிறார்.

## மேற்கோள்கள்

## வெளி இணைப்புகள்
* 

பகுப்பு:இந்தியத் துடுப்பாட்ட நடுவர்கள்
பகுப்பு:இந்தியத் துடுப்பாட்டக்காரர்கள்
பகுப்பு:வாழும் மக்கள்
பகுப்பு:1969 பிறப்புகள்
இராமாமிர்த செயராமன்

**இராமாமிர்த செயராமன்** (*Ramamirtha Jayaraman*) (10 அக்டோபர் 1937 - 14 ஏப்ரல் 2019  ) என்பவர் இந்திய மரபியலாளர் ஆவார். இவர் பாக்டீரியாவில் குறிப்பாக எஸ்செரிச்சியா கோலியில் மேற்கொண்ட ஆய்வுகளுக்காக நன்கு அறியப்பட்டவர். பாக்டீரியாவின் வரிவடிவாக்கத்தினைக் கட்டுப்படுத்துவது குறித்த இவரது ஆய்வுகள், இதில் துணைக் காரணிகளின் பங்களிப்பு மற்றும் *[[ஆர்.என்.ஏ. பாலிமரசு|ஆர்.என்.ஏ பாலிமரேசுடனான]]* தொடர்புகளுக்குச் சான்றளிப்பதாக அறியப்படுகிறது. இவர் பேராசிரியராக மதுரை காமராஜர் பல்கலைக்கழகத்திலும்  விஞ்ஞானியாக டாடா அடிப்படை ஆராய்ச்சி நிறுவனத்திலும் பணியாற்றியுள்ளார். ஓய்வு பெற்ற பிறகு, மதுரை காமராசர் பல்கலைக்கழகத்தில் தகைசால் அறிவியலாளராகப் பணியாற்றினார்.  இவர் மூலக்கூறு மரபியலில் ஆய்வகக் கையேடு ஒன்றினையும் பல துண்டுப்பிரசுரங்களையும் ஆய்வுக் கட்டுரைகளையும் எழுதியுள்ளார். பப்மெட், மருத்துவ ஆவணங்களின் இணையத் தரவகத்தில் இவரது ஆய்வுகள் சுமார் 59 பட்டியலிடப்பட்டுள்ளது.  அறிவியல் ஆராய்ச்சிக்காக இந்திய அரசின் அறிவியல் மற்றும் தொழிலக ஆய்வு மன்றம், உயிரியல் அறிவியல் பிரிவில் 1982ஆம் ஆண்டில், மிக உயர்ந்த இந்திய அறிவியல் விருதுகளில் ஒன்றான அறிவியல் மற்றும் தொழில்நுட்பத்திற்கான சாந்தி ஸ்வரூப் பட்நகர் பரிசை விருதினை வழங்கியது.

செயராமன் 2019ஆம் ஆண்டு ஏப்ரல் 13ஆம் நாளன்று காலமானார்.

## மேற்கோள்கள்

பகுப்பு:தமிழக அறிவியலாளர்கள்
பகுப்பு:2019 இறப்புகள்
பகுப்பு:1937 பிறப்புகள்
பகுப்பு:இந்திய உயிரியலாளர்கள்
பகுப்பு:சாந்தி ஸ்வரூப் பட்நாகர் விருது பெற்றவர்கள்
பின்னேயசு

***பின்னேயசு (Penaeus)*** என்பது உப்பு நீரில் வளரும் இறால் வகைகளுள் ஓர் பேரினமாகும். இந்த பேரினத்தில் பெரும்  புலி இறால் (*பி. மோனோடான்*) சிற்றினமும் உள்ளது. இது உலகளவில் பண்ணைகளில் வளர்க்கப்படும் ஓட்டுடைய காலிகளில் ஒன்றாகும். *பெரெஸ் ஃபார்பான்ட்* மற்றும் கென்ஸ்லி ஆகியோர் இந்த பேரினத்தின் கீழ் உள்ள சிற்றினங்களை உருவ வேறுபாடுகளை அடிப்படையாகக் கொண்டும், குறிப்பாக விலங்குகளின் பிறப்புறுப்பு பண்புகளைக் கொண்டும் பேரினத்தினை அமைத்தனர். ஆனால் இந்த திருத்தம் உலகளவில் ஏற்றுக்கொள்ளப்படவில்லை.  இத்திருத்தத்தினைத் தொடர்ந்து, பின்னேசு பேரினத்தில் உள்ள சிற்றினங்கள் மறு ஒதுக்கீடு செய்து பின்னேயிடே குடும்பமாக அமைத்து அதன் கீழ் *பார்பேண்டிபின்னேயசு, பென்னிரோபின்னேயசு, லிப்டோபின்னேசு, மார்சுபின்னேயசு* பேரினங்கள் கொண்டுவரப்பட்டன. கீழ்க்கண்ட அட்டவணையில் பல்வேறு சிற்றினங்கள் குறித்த தகவல்கள் கொடுக்கப்பட்டுள்ளன.

மேலும் சில சிற்றினங்கள் சில நேரங்களில் *பின்னேயசு* சிற்றினங்களாக அழைக்கப்படுகின்றன. உண்மையில் இவை *மெலிசெர்டசு* பேரினத்தின் கீழ் வருகின்றன:

## மேற்கோள்கள்

## வெளி இணைப்புகள்

* "Penaeidae Rafinesque, 1815" . ஒருங்கிணைந்த வகைபிரித்தல் தகவல் அமைப்பு .
* இனங்கள் பட்டியல் 

பகுப்பு:கணுக்காலிகள்
பகுப்பு:கணுக்காலி பேரினங்கள்
இராபர்த்து ப. வில்சன்

**இராபர்த்து பட்லர் "பாபு" வில்சன், இளையவர்** (Robert Butler "Bob" Wilson, Jr. பிறப்பு: மே 16, 1937) ஓர் அமெரிக்க பொருளாதார வல்லநரும் இசுட்டான்போர்டு பல்கலைக்கழகத்தில் மேலாண்மை பிரிவில் புகழ்பெற்ற பேராசிரியரும் ஆவார். ஏலக் கோட்பாட்டின் மேம்பாடுகளைப்பற்றியும் புதிய ஏல வடிவங்களின் கண்டுபிடிப்புகளுக்காகவும் இவருடன் பணிபுரியும் பேராசிரியரான பால் மில்கிரோமுடன்  இணைந்து 2020 ஆம் ஆண்டில் பொருளியலுக்கான நோபல் நினைவு பரிசு பெற்றார்.

மேலாண்மை அறிவியல் மற்றும் வணிக பொருளாதாரத்தில் இவரது பங்களிப்பிற்காக பரவலாக இவர் அறியப்பட்டவர். இவரது முனைவர் பட்ட ஆய்வு தொடர்ச்சியான இருபடி நிரலாக்கத்தை அறிமுகப்படுத்தியது, இது நேரியல் அல்லாத நிரலாக்கத்திற்கான ஒரு முன்னணி செயல்பாட்டு முறையாக மாறியது. இசுட்டான்போர்டு தொழிற் பள்ளியில் உள்ள மற்ற கணித பொருளாதார வல்லுனர்களுடன், கூட்டுறவு அல்லாத விளையாட்டுக் கோட்பாட்டைப் பயன்படுத்தி தொழில்துறை அமைப்பையும்,  அமைப்புக் கோட்பாட்டின் பொருளாதாரத்தையும் மறுசீரமைக்க உதவினார். நேரியல் சாரா விலைமதிப்பீடு  குறித்த அவரது ஆராய்ச்சி பெரிய நிறுவனங்களுக்கான கொள்கைகளில் தாக்கத்தினை ஏற்படுத்தியுள்ளது.  எரிசக்தி துறையில் குறிப்பாக மின்சாரத்தில் அதிக தாக்கத்தினை ஏற்படுத்தியுள்ளது.

## விருதுகள்
வில்சன் ஆர்வர்டு கல்லூரி மற்றும் தொழிற்கல்வி பள்ளியில் இளங்கலை, முதுகலை மற்றும் முனைவர் பட்டங்களை முடித்ததிலிருந்து, தொழில்முறை பத்திரிகைகள் மற்றும் புத்தகங்களில் சுமார் 100 கட்டுரைகளை வெளியிட்டுள்ளார், இதற்காக அவர் பல விருதுகளைப் பெற்றுள்ளார்.

அக்டோபர் 2020 இல், ராயல் சுவீடிய அறிவியல் உயர்கழகம் (அகாதமி ஆஃப் சயின்சஸ்), மில்கிரோம் மற்றும் இராபர்த்து வில்சன் ஆகியோருக்கு கூட்டாக நோபல் நினைவு பரிசை வழங்கியதாகக் கூறியது, ஏனெனில் அவர்கள் "பாரம்பரிய வழிகளில் அதாவது, வானொலி அதிவெண்கள் மூலமாக விற்கக் கடினமாக இருக்கும் பொருட்கள் மற்றும் சேவைகளுக்கான புதிய ஏல வடிவங்களை வடிவமைக்க தங்கள் நுண்ணறிவினை பயன்படுத்தினர் எனக் கூறியுள்ளது. இவர்களின் இந்த கண்டுபிடிப்புகள் உலகெங்கிலும் உள்ள விற்பனையாளர்கள், வாங்குபவர்கள் மற்றும் வரி செலுத்துவோருக்கு பயனளித்துள்ளன.

## சான்றுகள்

## வெளியிணைப்புகள்
* 
* 
* 
* 
* தனிப்பட்ட வலைப்பக்கம் 
* 

பகுப்பு:1937 பிறப்புகள்
பகுப்பு:வாழும் மக்கள்
பகுப்பு:நோபல் பொருளியற் பரிசு பெற்றவர்கள்
பகுப்பு:அமெரிக்கப் பொருளியலாளர்கள்
சோழமாதேவி ஊராட்சி, திருப்பூர்

**சோழமாதேவி ஊராட்சி** என்பது இந்தியாவின் தமிழ்நாடு மாநிலத்தில் திருப்பூர் மாவட்டத்தில் மடத்துக்குளம் வட்டாரத்தில் அமைந்துள்ள ஓர் ஊராட்சி ஆகும். இந்த ஊராட்சி மடத்துக்குளம் சட்டமன்றத் தொகுதிக்கும் பொள்ளாச்சி மக்களவை தொகுதிக்கும் உட்பட்டதாகும்.

## மக்கள் தொகை
## போக்குவரத்து
## மேற்கோள்கள்

பகுப்பு:திருப்பூர் மாவட்ட ஊராட்சிகள்
பால் மில்கிரோம்

**பால் ராபர்ட் மில்கிரோம்** (Paul Robert Milgrom பிறப்பு ஏப்ரல் 20, 1948) ஓர் அமெரிக்க பொருளாதார நிபுணர் . இவர் ஸ்டான்போர்ட் பல்கலைக்கழகத்தில் மனிதநேயம் மற்றும் அறிவியல் துறை பேராசிரியராக 1987 ஆம் ஆண்டு முதல் உள்ளார். மில்கிரோம் ஆட்டக் கோட்பாட்டில் நிபுணர், குறிப்பாக ஏலக் கோட்பாடு மற்றும் விலை உத்திகள். ஏலக் கோட்பாட்டின் மேம்பாடுகள் மற்றும் புதிய ஏல வடிவங்களின் கண்டுபிடிப்புகளுக்காக ராபர்ட் பி. வில்சனுடன் இணைந்து 2020 ஆம் ஆண்டு பொருளியலுக்கான நோபல் நினைவு பரிசை வென்றார்.

நான்சி ஸ்டோக்கி என்பவருடன் இணைந்து வர்த்தகம் இல்லாத தேற்றத்தினை உருவாக்கியவர் ஆவார். இவர் *ஆக்னாமிக்ஸ் உட்பட* பல நிறுவனங்களின் இணை நிறுவனர் ஆவார். இந்த நிறுவனம் சிக்கலான வணிக ஏலம் மற்றும் பரிமாற்றங்களுக்கான திறமையான சந்தைகளை உருவாக்குவதற்கான  மென்பொருள் மற்றும் சேவைகளை வழங்குகிறது.

மில்கிரோம் மற்றும் அவரது ஆய்வறிக்கை ஆலோசகரான  ராபர்ட் பி. வில்சன் எந்த தொலைபேசி நிறுவனம் எந்த செல்லுலார் அதிர்வெண்களைப் பெறுகிறது என்பதை தீர்மானிக்க FCC பயன்படுத்தும் ஏல நெறிமுறையை வடிவமைத்தார்.

## ஆரம்பகால வாழ்க்கை மற்றும் பள்ளி
பால் மில்கிரோம் ஏப்ரல் 20, 1948 இல் மிச்சிகனில் உள்ள டிட்ராயிட்டில் பிறந்தார், ஆபிரகாம் ஐசக் மில்கிரோம் மற்றும் அன்னே லிலியன் ஃபிங்கெல்ஸ்டீன் ஆகியோருக்கு நான்கு மகன்களில் இரண்டாவது மகனாகப் பிறந்தார். அவரது குடும்பம் மிச்சிகனில் உள்ள  ஓக் பார்க் சென்றது. மில்கிரோம் டூயி பள்ளியிலும் பின்னர் ஓக் பார்க் உயர்நிலைப் பள்ளியிலும் பயின்றார்.

## பொருளியலுக்கான நோபல் பரிசு
அக்டோபர் 2020 இல், ராயல் சுவீடிய அகாதமி ஆஃப் சயின்சஸ், மில்கிரோம் மற்றும் ராபர்ட் வில்சன் ஆகியோருக்கு கூட்டாக நோபல் நினைவு பரிசை வழங்கியதாகக் கூறியது, ஏனெனில் அவர்கள் "பாரம்பரிய வழிகளில் அதாவது, வானொலி அதிவெண்கள் மூலமாக விற்க கடினமாக இருக்கும் பொருட்கள் மற்றும் சேவைகளுக்கான புதிய ஏல வடிவங்களை வடிவமைக்க தங்கள் நுண்ணறிவினை பயன்படுத்தினர் எனக் கூறியுள்ளது. இவர்களின் இந்த கண்டுபிடிப்புகள் உலகெங்கிலும் உள்ள விற்பனையாளர்கள், வாங்குபவர்கள் மற்றும் வரி செலுத்துவோருக்கு பயனளித்துள்ளன.

## சான்றுகள்


## வெளியிணைப்புகள்

* 
* நெம்மரின் பரிசு சொற்பொழிவு, 2008
* தேசிய அறிவியல் அடித்தளங்கள் லைவ்சைன்ஸ் திட்ட நேர்காணல், 2012
* பால் மில்கிரோமின் 65 வது பிறந்த நாள், 2013 அன்று அல் ரோத்தின் கருத்துக்கள்
* பால் மில்கிரோமின் 65 வது பிறந்தநாள், 2013 இல் ஜோசுவா கேன்ஸின் கருத்துக்கள்
* சிஎம்இ பரிசு வீடியோ, 2018
* Paul Milgrom  Paul Milgrom
* பால் மில்கிரோம் நோபல் பரிசு

பகுப்பு:வாழும் மக்கள்
பகுப்பு:1948 பிறப்புகள்
பகுப்பு:நோபல் பொருளியற் பரிசு பெற்றவர்கள்
டாக்கின்சியா தாம்பிரபரனியே

***தாவ்கின்சியா தாம்பிரபரனியே*** (*Dawkinsia tambraparniei*) என்பது இந்தியாவின் தமிழ்நாட்டின் மேற்குத் தொடர்ச்சி மலையில் உள்ள தாமிரபரணி நதிப் படுகையில் மட்டும் காணப்படும் சைப்ரினிட் மீன் வகைகளுள் ஒன்று. இந்த இனம்  நீளம் வரை வளரக்கூடியது. சைலசு என்பார் முதன்முதலில்  இதனை *புன்டியசு அருளியசு தாம்பிரபரனியே* என விவரித்து இருந்தார். பின்னர் 2013-ல் இந்த சிற்றினம் *தாவ்கின்சியா* பேரினத்தின் கீழ் வகைப்படுத்தப்பட்டது. இந்த மீன்களின் எண்ணிக்கை மணல் திருட்டு உள்ளிட்ட மனித நடவடிக்கைகள் காரணமாக சமீபத்திய ஆண்டுகளில் கணிசமாகக் குறைந்துள்ளது.

## மேற்கோள்கள்

பகுப்பு:மீன்கள்
பகுப்பு:முதுகெலும்பிகள்
பகுப்பு:இந்திய உயிரினங்கள்
பகுப்பு:அகணிய உயிரிகள்
முதலைகள் மறுவாழ்வு மற்றும் ஆராய்ச்சி மையம்

**முதலை மறுவாழ்வு மற்றும் ஆராய்ச்சி மையம்** (*Crocodile Rehabilitation and Research Centre*) என்பது முதலைகளை இனப்பெருக்கம் செய்து வளர்க்கும் பூங்காவாகும், இது இந்தியாவின், கேரளத்தின், திருவனந்தபுரம் நகருக்கு அருகிலுள்ள பிரபலமான சுற்றுலாத் தலமான நெய்யறில் அமைந்துள்ளது. 

## வரலாறு

### முதலைப் பண்ணை
இந்த இடத்தில் சுமார் 44 சதுப்புநில முதலைகளுக்கு இடம் கொண்டதாக 1977 ஆம் ஆண்டில் ஒரு முதலை பண்ணை தொடங்கப்பட்டது. முதலைகளை இனப்பெருக்கம் செய்து அணைக்கட்டுக்கு அருகிலுள்ள நெய்யறு  ஏரியில் விடுவிப்பதால் சரணாலயத்தில் முதலைகளின் எண்ணிக்கை மாறுபடும்.  அருகிலுள்ள பழங்குடி கிராமங்களில் பிடிக்கபடும் பாம்புகள் போன்ற பிற ஊர்வனவற்றையும் இந்த சரணாலயம் பாதுகாப்பளிக்கிறது. மிக அண்மையில் இதில் ஒரு இந்திய மலைப்பாம்பு இடம்பெற்றது.

### ஸ்டீவ் இர்வின் நினைவு
2007 மே மாதம் நிறுவப்பட்ட, இந்த ஆராய்ச்சி மையத்துக்கு துவக்கத்தில் ஸ்டீவ் இர்வின் தேசிய பூங்கா என்று பெயரிடப்பட்டது. மறைந்த இயற்கை ஆர்வலரும் "முதலை வேட்டைக்காரர்" என்று அழைக்கப்பட்டவருமான ஸ்டீவ் இர்வின் நினைவாக பெயரிடப்பட்டது. 2006 இல் ஒரு ஆவணப்படத்தை படமாக்கும்போது இர்வின் ஒரு வகை  திருக்கைமீனால்   கொல்லப்பட்டார்.  முதலை பூங்கா ஆர்வலரான வீரரை கௌரவிக்கும் உலகின் முதல் நினைவுச்சின்னம் இதுவாகும். இர்வினை சித்தரிக்கும் ஆளுயர தகடு கேரள வனத்துறையால் பூங்காவின் வாயிலில் வைக்கப்பட்டது (அது பின்னர் அகற்றப்பட்டது).  இந்த மையத்தை கேரள அரசின் வனத்துறை அமைச்சர் பெனாய் விஸ்வம் திறந்து வைத்தார். 

## சர்ச்சைகள்
2009 ஆம் ஆண்டில், இர்வின் தோட்டமானது பூங்காவிற்கு சட்டரீதியாக வழக்கு  அறிவிப்பாணையை அனுப்பியது, பூங்காவானது அறிவுசார் சொத்துரிமைகளை மீறியதாகக் குற்றம் சாட்டியது. மேலும் தோட்டத்தின் அனுமதியின்றி இர்வின் பெயரையும், படத்தையும் பயன்படுத்துவதை நிறுத்துமாறு அவர்களுக்கு அறிவுறுத்தியது.  இதனால் முதலை பூங்கா பெயரில் இருந்து இர்வின் பெயரை நீக்கவேண்டி வந்தது. பூங்காவின் வாயிலில் பொறிக்கப்பட்ட படமும் அகற்றப்பட்டது. 

### முதலை தாக்குதல்கள்
2001 ஆம் ஆண்டில், அணை இடத்திற்கு அருகில் வசிக்கும் பழங்குடியினரை சதுப்பு நில முதலை தாக்கியது.  சில வாரங்களுக்குப் பிறகு பழங்குடிப் பெண்ணைக் கொன்றதக கருதப்பட்ட ஆண் முதலை அணைக்கு அருகே சிக்கியது.

## குறிப்புகள்

பகுப்பு:திருவனந்தபுரத்திலுள்ள சுற்றுலாத் தலங்கள்
பகுப்பு:கேரளத்திலுள்ள உயிரியல் பூங்காக்கள்
நரேந்திர பிரசாத்

**நரேந்திர பிரசாத்** *(Narendra Prasad)*  ஓர் இந்திய அறுவை சிகிச்சை நிபுணராவார். பாட்னா மருத்துவக் கல்லூரி மற்றும் மருத்துவமனையின் அறுவை சிகிச்சை துறைகளின்  முன்னாள் தலைவராகவும்,  இந்திய அறுவைசிகிச்சை சங்கத்தின் பீகார் மாநில அத்தியாயத்தின் முன்னாள் தலைவராகவும் இருந்தார். மருத்துவத் துறையில் நரேந்திர பிரசாத் செய்த பங்களிப்புகளுக்காக இந்திய அரசு 2015 ஆம் ஆண்டில் நான்காவது மிக உயர்ந்த இந்திய சிவில் விருதான பத்மசிறீ விருதை அவருக்கு வழங்கியது. பிரசாத் பாட்னா மருத்துவக் கல்லூரியில் மருத்துவப் பாடத்தில் பட்டம் பெற்றார்.  1962  ஆம் ஆண்டில் இராயல் கல்லூரியின் அறுவைசிகிச்சை உறுப்பினர் தகுதி தேர்விலும் தேர்ச்சி பெற்றார். 
## மேற்கோள்கள்

பகுப்பு:வாழும் மக்கள்
பகுப்பு:பத்மசிறீ விருது பெற்ற மருத்துவத்துறையினர்
பகுப்பு:பீகார் நபர்கள்
இந்திரானா

thumb|''செமிபால்மேட்டா'' தலைப்பிரட்டை
thumb
***இந்திரானா (Indirana) என்பது*** தவளைகள் குடும்பத்தில் (ராணிசாலிடே) உள்ள பேரினம் ஒன்றாகும்.  இந்த பேரினத் தவளைகள் அனைத்தும் இந்தியாவின் மேற்குத் தொடர்ச்சி மலையில் மட்டுமே காணப்படுகின்றன. இவை சில நேரங்களில் **இந்தியத் தவளைகள்** என்ற பொதுவான பெயரில் அறியப்படுகின்றன. அதேசமயம் இந்த தவளை இனங்களின் மூதாதை குடும்பத்தின் உறுப்பினர்கள் "பாய்ச்சல் தவளைகள்" எனப்படுகின்றன. 

கிட்டத்தட்ட 50 மில்லியன் ஆண்டுகளுக்கு முன்பு மற்ற எல்லா தவளைகளிலிருந்தும் இத்தவளைகள் விலகி தனிப்பேரினமான *இந்திரானா* தோன்றியுள்ளன. இதில் *இந்திரானா குன்டியா* என்ற சிற்றினம் "சிறந்த 100 பரிணாம அடிப்படையில்  வேறுபட்ட, உலகளவில் ஆபத்தான நீரி நில வாழ்வனவற்றில் ஒன்றாக" கருதப்படுகிறது.

## விளக்கம்
*இந்திரானா* பேரினத்தினைச் சார்ந்த சிற்றினங்கள் அனைத்தும் மெல்லிய உடலுடன் கூடிய சிறிய வகைத் தவளைகள் ஆகும். இவை பொதுவாக இலைக் குப்பை அல்லது அதன் அருகிலுள்ள நீரோடைகளில் காணப்படுகின்றன. தலைப்பிரட்டை பின்னங்கால்கள் மற்றும் செதில்களற்ற வாலுடன் உள்ளது. இவை அச்சுறுத்தல்களிலிருந்து தப்பிக்கக் குதித்துச் செல்கின்றன.  
thumb|''இந்திரானா'' பேரினத்தினைச் சேர்ந்த ஒரு தவளை

## வகைபிரித்தல்
பாரம்பரிய வகைப்படுத்துதலில் இப்பேரினம் *ராணிடேயின்* உட்குடும்பமான *ராணிக்லினேயில்* வைக்கப்பட்டது. இதனுடன் *நேனோப்ரைசு* மற்றும் *நிக்டிபேட்ரகசு* பேரினங்களும் உள்ளன. ராணிக்லினே, நிக்டிபேட்ராசிடே குடும்பத்தின் கீழும் வைக்கப்படுகிறது. டாரல் ஆர். ஃப்ரோஸ்ட் *மற்றும் பலர்.* (2006) இவற்றை பெட்ரோபெடிடிடே குடும்பத்திற்குள் வைத்தனர்.  

## இனங்கள்
புதிய இனங்கள் இன்னும் கண்டுபிடிக்கப்பட்டு வருகின்றன: இந்திய மாநிலமான கோவாவில் உள்ள நேத்ராவல்லி வனவிலங்கு சரணாலயத்தில் *இந்திரானா சேலிகாரி* கண்டுபிடிக்கப்பட்டு ஜூலை 2015ன் பிற்பகுதியில் விவரிக்கப்பட்டது.  *இந்திரானா* பேரினத்தில் பின்வரும் சிற்றினங்கள் அங்கீகரிக்கப்பட்டுள்ளன: 

* *இந்திரானா பெடோமி* (குந்தர், 1876)
* *இந்திரானா பத்ராய்* கார்க் மற்றும் பிஜு, 2016
* *இந்திரானா பிராச்சிடார்சஸ்* (குந்தர், 1876)
* *இந்திரானா சிரவாசி பத்யே* , மோடக், மற்றும் தஹானுகர், 2014
* *இந்திரானா துபோசி தஹானுகர்* , மோடக், கிருதா, பெயர், பத்யே, மற்றும் மோலூர், 2016
* *இந்திரானா குண்டியா* (டுபோயிஸ், 1986)
* *இந்திரானா லெய்தி* (பவுலெங்கர், 1888)
* *இந்திரானா லாங்கிக்ரஸ்* (ராவ், 1937)
* *இந்திரானா பரமக்ரி* கார்க் மற்றும் பிஜு, 2016
* *இந்திரானா சேல்ல்காரி* மோடக், தஹானுகர், மற்றும் பாத்தியே, 2015
* *இந்திரானா சரோஜம்மா தஹானுகர்* , மோடக், கிருதா, பெயர், பத்யே, மற்றும் மோலூர், 2016
* *இந்திரானா செமிபல்மாடா* (பவுலெங்கர், 1882)
* *இந்திரானா டைசோனி தஹானுகர்* , மோடக், கிருதா, பெயர், பத்யே, மற்றும் மோலூர், 2016
* *இந்திரானா யாதேரா தஹானுகர்* , மோடக், கிருதா, பெயர், பதீ, மற்றும் மோலூர், 2016

## மேற்கோள்கள்

பகுப்பு:தவளைகள்
பகுப்பு:முதுகெலும்பிகள்
பகுப்பு:இந்திய உயிரினங்கள்
பகுப்பு:நீர்நில வாழ்வனப் பேரினங்கள்
பட்டதிப்பாறை அருவி

**பட்டதிப்பாறை அருவி** (*Pattathippara Falls*) என்பது இந்தியாவின், கேரத்தின், திரிசூர் மாவட்டத்தில் பனஞ்சேரி கிராம பஞ்சாயத்தில் அமைந்துள்ள ஒரு அருவியாகும். காப்புக்காடுகளுக்குள் இந்த அருவிப் பகுதி இருப்பதால் இப் பகுதிக்குள் நுழைவது தடைசெய்யபட்டுள்ளது. அனுமதியில்லாமல் இங்கு நுழைபவர்களுக்கு ஒன்று முதல் ஐந்து ஆண்டுகள் வரை சிறைத்தண்டனையும் 5000 ரூபாய் வரை அபராதமும் விதிக்கப்படும். இந்த அருவி மூன்று அடுக்குகளைக் கொண்டது, ஆனால் மழைக்காலங்களில் ஒற்றை அடுக்காகத் தோன்றுகிறது. 

## மேலும் காண்க

* அதிரப்பள்ளி அருவி
* வாழச்சல் அருவி
* சாலக்குடி
* இந்திய அருவிகளின் பட்டியல்

## குறிப்புகள்

பகுப்பு:திருச்சூர் மாவட்டத்திலுள்ள அருவிகள்
இந்திரானா லாங்கிசிரசு

***இந்திரானா லாங்கிசிரசு*** (***Indirana longicrus)*** என்பது இந்தியாவின் மேற்குத் தொடர்ச்சி மலையில் காணப்படும் தவளைச் சிற்றினங்களுள் ஒன்றாகும். இது கர்நாடகாவின் கெம்போலி பகுதியில் மட்டுமே காணப்படுகிறது. 

இந்த இனத்தின் வாழ்விட விருப்பத்தேர்வுகள் அறியப்படவில்லை; இருப்பினும் இது வன வாழ் இனமாக இருக்கலாம்,. மேலும் ஏனைய சிற்றினங்கள் போலவே இனப்பெருக்கம் செய்கிறது. இதனுடைய இளம் உயிரிகள்  நீரோடைகளுக்கு அடுத்துள்ள ஈரமான பாறைகளில் காணப்படுகின்றன.

## பெரும்அச்சுறுத்தல்
இந்த சிற்றினம் சேகரிக்கப்பட்ட பகுதி, மற்றும் தற்பொழுது வாழக்கூடிய பகுதியில், விவசாய பயன்பாட்டிற்கான காடுகள் அழிக்கப்படுவது இத்தவளையின் வாழ்விற்கு பெரும் அச்சுறுத்தலாக உள்ளது. 

## மேற்கோள்கள்

பகுப்பு:தவளைகள்
பகுப்பு:முதுகெலும்பிகள்
பகுப்பு:இந்திய உயிரினங்கள்
பகுப்பு:நிலநீர் வாழிகள்
குறிஞ்சி மலை சரணாலயம்

[thumb|[குறிஞ்சிச் செடி|நீலக்குறிஞ்சி]]
**குறிஞ்சி சரணாலயம்** ( மலையாளம் : കുറിഞ്ഞിമല വന്യജീവി സംരക്ഷ്ണ കേന്ദ്രം) என்பது தென்னிந்தியாவின் . வரைபடம் தமிழ்நாட்டின் திருப்பூர் மாவட்டத்தின் எல்லையில் கேரள மாநிலத்தின், இடுக்கி மாவட்டத்தில், தேவிகுளம் வட்டத்தில் உள்ள கோட்டகம்பூர் மற்றும் வட்டவாடா கிராமங்களில் உள்ள அருகிவரும் நீலக்குறிஞ்சி தாவரத்தைப் பாதுகாக்க சுமார் 32 ஹெக்டேர் பரப்பளவில் அமைந்துள்ள ஒரு  சரணாலயம் ஆகும். 

## வரலாறு
2006 அக்டோபர் 7, 2006 அன்று மூணாறில் நடந்த நீலகுரிஞ்சி விழாவில் கேரள வனத்துறை அமைச்சர் பெனாய் விஸ்வம் இந்த சரணாலயத்தை அறிவித்தார். 2006 ஆம் ஆண்டு குறிஞ்சி மலர்ந்த போது, நீலகுரிஞ்சிப் பூக்களைக் காண சுமார் பத்து லட்சம் (1,000,000) மக்களை மூணாறு மற்றும் பிற இடங்களிக்கு வந்தனர். 

இந்த சரணாலயம் இப்பகுதியின் தனித்துவமான பல்லுயிர், குறிப்பாக குறிஞ்சிச் செடி மற்றும் அதன் வாழ்விடங்களை நீண்டகாலம் பாதுகாப்பதை உறுதி செய்யும் என்று அரசாங்க அறிவிப்பில் தெரிவிக்கப்பட்டுள்ளது. சட்டபூர்வமாக தனியார் பெயரில் உள்ள நிலங்கள் இந்த சரணாலயப் பகுதியிலிருந்து விலக்கப்படுகின்றன.

## வனவிலங்குகள்
இந்தச் சரணாலயத்தில் அச்சுறுத்தளுக்கு உள்ளான யானை, காட்டெருது, வரையாடு  மான் போன்ற விலங்கினங்கள் உள்ளன.

புதிய சரணாலயத்தின் அருகில் வடமேற்கில் சின்னார் கானுயிர்க் காப்பகம், மஞ்சம்பட்டி பள்ளத்தாக்கு வடகிழக்கில், அமராவதி காப்புக் காட்டில் உள்ள இந்திரா காந்தி கானுயிர் காப்பகம், எரவிகுளம் தேசிய பூங்கா மேற்கில் ஆனைமுடி சோலை தேசிய பூங்கா தெற்கில் பம்படம் சோலை  தேசியப் பூங்கா, கிழக்கில் பழனி மலை தேசியப் பூங்கா போன்றவை உள்ளளன. இந்த ஐந்து பாதுகாக்கப்பட்ட வனப் பகுதிகளுடன் சரணாலயம் தொடர்ச்சியாக இணைந்துள்ளது.  

## குறிப்புகள்

பகுப்பு:இடுக்கி மாவட்டத்திலுள்ள சுற்றுலாத் தலங்கள்
பகுப்பு:கேரளத்தில் உள்ள காட்டுயிர் காப்பகங்கள்
கோவிந்தகர் அரண்மனை

**கோவிந்தகர் அரண்மனை** *(Govindgarh Palace)*  இந்தியாவின் மத்தியப் பிரதேச மாநிலம் கோவிந்தகரில் அமைந்துள்ள ஓர்  அரண்மனையாகும். இதை கோவிந்தகர் கோட்டை என்றும் அழைக்கிறார்கள். ரேவாவின் ஆட்சியாளரால் 19 ஆம் நூற்றாண்டில் கட்டப்பட்ட இந்த கோட்டை கோவிந்தகர் ஏரியின் கரையில் ஓர் அரச இல்லமாக செயல்பட்டது.
## வரலாறு

கோவிந்தகர் கோட்டை 1853 ஆம் ஆண்டில் ரேவா மற்றும் கோவிந்தகரின் ஆட்சியாளரான ராசா ரகுராச் சிங் என்பவரால் கட்டப்பட்டது. கோட்டை போன்ற கட்டமைப்பை இவர் அரண்மனையாகப் பயன்படுத்தினார்.   அரண்மனை வளாகத்தில் ஏராளமான கட்டிடங்கள் மற்றும் கோயில்கள் இருந்தன, ஒரு கட்டத்தில் இந்தியாவில் காணப்பட்ட முதல் வெள்ளை புலியான மோகன் இங்கு வளர்க்கப்பட்டது.  அரண்மனை கிட்டத்தட்ட ஒரு நூற்றாண்டு காலமாக பயன்பாட்டில் இருந்தது, ஆனால் இந்திய சுதந்திரமும், அதன்பின்னர் ரேவா இளவரசரின் வீழ்ச்சியும் கோட்டை வெறுமையாக  விடப்பட்டது. பின்னர் கட்டிடத்தில் ஓர் அருங்காட்சியகம் நிறுவப்பட்டது.  

2018 ஆம் ஆண்டில் கோட்டை புதுப்பிக்கப்பட்டு ஓர் ஆடம்பர விடுதியாக மாற்றப்படப்போவதாக அறிவிக்கப்பட்டது.  

## மேற்கோள்கள்

பகுப்பு:மத்தியப் பிரதேசக் கோட்டைகள்
பகுப்பு:மத்தியப் பிரதேசத்தில் உள்ள அரண்மனைகள்
பகுப்பு:ரேவா மாவட்டம்
திருச்சூர் விலங்கியல் பூங்கா வனவாழ்வுயிர்ப் பாதுகாப்பு மற்றும் ஆராய்ச்சி மையம்

**திருச்சூர் விலங்கியல் பூங்கா வனவாழ்வுயிர்ப் பாதுகாப்பு மற்றும் ஆராய்ச்சி மையம், புத்தூர்** (*Thrissur Zoological Park Wildlife Conversation & Research Centre*) என்பது இந்தியாவின் கேரள மாநிலத்தின் திருச்சூர் நகரின் புத்தூரில் அமைக்கபடவுள்ள ஒரு விலங்கியல் பூங்கா ஆகும். கேரள மாநிலத்தில் உள்ள அனைத்து உயிரியல் பூங்காக்களும் தற்போது கலாச்சார விவகார அமைச்சினால் நிர்வகிக்கப்படுகின்றன, இது கேரள மாநில  வன மற்றும் வனவிலங்குத் துறையால் உருவாக்கப்பட்டு நிர்வகிக்கப்படும் முதல் மிருகக்காட்சிசாலையாகும்.

## வரலாறு
திருச்சூர் நகரின் மையப்பகுதியில் 13 ஏக்கர் பரப்பளவில் அமைந்துள்ள திருச்சூர் விலங்கு காட்சியகம் அமைந்துள்ள இடம் இதற்கு பொருத்தமற்றது என்று கண்டறியப்பட்டுள்ளது. வானூர்திகளின் போக்கு போன்றவற்றால் எழும் ஒலிகள் விலங்குகளை பாதிக்கின்றன எனப்பட்டது. வருவாய் துறையின் நிலம் கிடைக்காததால், மிருகக்காட்சிசாலையானது புதூரில் 336 ஏக்கர் வன நிலத்திற்கு மாற்றப்படுகிறது. இதன்மூலம், மிருகக்காட்சிசாலையின் மேலாண்மையானது கேரள வன மற்றும் வனவிலங்குத் துறையிடம் ஒப்படைக்கப்படும். 2003 ஆம் ஆண்டில் இந்த விலங்கியல் பூங்கா குறித்த அறிவிப்பை அப்போதைய கேரள வனத்துறை அமைச்சர் கே. சுதாகரனால் அறிவிக்கப்பட்டது . புதூரில் உள்ள 150 ஏக்கர் வன நிலத்தில் இந்த திட்டம் வரும். விலங்கியல் பூங்காவை ஆத்திரேலியாவைச் சேர்ந்த முன்னணி சர்வதேச உயிரியல் பூங்கா வடிவமைப்பாளர் ஜான் கோ வடிவமைத்துள்ளார்.      புத்தூரில் 336 ஏக்கரில் இந்த மிருகக்காட்சி சாலை 130 கோடி ரூபாய் செலவில் வருகிறது.

## திட்டம்
விலங்கியல் காட்சியகமும், பூங்காவும் மூன்று கட்டங்களாக கட்டப்படும். கேரள அரசு 2013 ஆம் ஆண்டில் முதல் கட்டமாக விலங்கியல் பூங்காவிற்கு ரூ .5 கோடியை விடுவித்தது.  இந்தப் பணிகள் மூன்று ஆண்டுகளில் நிறைவடையும் போது ரூ .150 கோடிகள் செலவாகும். இந்த நிதியை ஒன்றிய அரசு வழங்கும். முதல் கட்டமாக, நுழைவுச்சீட்டு தருமிடம், சுவர்கள் கட்டுமானம், பக்கவாட்டாக, உணவு விடுதி, வளர்ப்பு விலங்குகளுக்கான அடைப்புகள் போன்றவை கட்டப்படும். இந்த இடங்கள் 10 ஏக்கரில் இருக்கும். அடைப்புப் பகுதிகளின் வேலை முடிந்த பிறகு திரிசூர் மிருகக்காட்சிசாலையில் இருந்து விலங்குகள் இங்கு மாற்றப்படும். இரண்டாம் கட்டமாக, பணியாளர்கள் குடியிருப்பு மற்றும் கட்டுமானங்கள் கட்டப்படும். மிருகக்காட்சிசாலையின் மொத்த கட்டுமான செலவுகள் ரூ .300 முதல் 350 கோடி வரை ஆகும். 

## மேலும் காண்க

* திருச்சூர்
* திருச்சூர் மாவட்டம்

## குறிப்புகள்

பகுப்பு:கேரளத்திலுள்ள உயிரியல் பூங்காக்கள்
பகுப்பு:திருச்சூர் மாவட்டத்திலுள்ள சுற்றுலாத் தலங்கள்
குகைவாழ் தவளை

**குகை வாழ் தவளை** (**cave-dwelling frog**) என்பது *ரானோய்டே கேவர்னிகோலா* என்ற சிற்றினத்தினைக் குறிக்கின்றது. இது பெலோட்ரியாடிடே குடும்பத்தில் உள்ள ஓர் தவளை இனமாகும். இத்தவளைகள் ஆத்திரேலியாவில் மட்டுமே காணப்படுகின்றன. இதனுடைய வாழ்விடங்கள் மிதவெப்பமண்டல அல்லது வெப்பமண்டல உலர் புதர்க்காடுகள், மிதவெப்பமண்டல அல்லது வெப்பமண்டல வறண்ட தாழ்நில புல் வெளிகள், ஆறுகள், பாறை பகுதிகள், உள்நாட்டுச் சுண்ணாம்புக் கரடு, குகைகள் முதலியன.

## ஆதாரங்கள்

* 

பகுப்பு:தவளைகள்